Els carrers de Burjassot s’inunden de sàtira, crítica i molt humor en la Cavalcada 2017
2025-07-24

Les Comissions falleres de Burjassot sorprendran, un any més, a les veïnes i els veïns de Burjassot la vesprada del dissabte 4 de març. I ho faran amb les disfresses més treballades, les crítiques més mordaces i la sàtira més divertida en la Cavalcada de l’Humor 2017 que, a partir de les 18 hores, inundarà els carrers de Burjassot.

La Cavalcada de l’Humor, organitzada des de l’Agrupació de Falles del municipi, presidida per Iván Heredia, comptant amb la col·laboració de l’Ajuntament de Burjassot, des de la Regidoria de Falles, dirigida per Estefanía Ballesteros, eixirà a partir de les sis de la vesprada, com s’ha assenyalat, des de la Plaça Sequera.

Realitzant el recorregut habitual, les 13 comissions falleres de Burjassot començaran a desfilar pel carrer Màrtirs de la Llibertat, el carrer Rubert i Villó fins a arribar al carrer Colom i encarar la pujada a la Plaça de l’Ajuntament, on seran rebudes per les seues Falleres Majors, Falleres Majors Infantils i presidents, a més de per la Corporació Municipal.

Una vegada en la plaça, les comparses posaran en escena les seues diferents animacions, concorde a les disfresses i el tema escollit per cadascuna d’elles en la cavalcada d’enguany. Una posada en escena en la qual la crítica més actual estarà també present.